เซย์เยสทูเฮฟเวน

" **เซย์เยสทูเฮฟเวน** " (อังกฤษ: Say Yes to Heaven) (หรือเป็นที่รู้จักในชื่อ " **เยสทูเฮฟเวน** ") เป็นเพลงของนักร้องนักแต่งเพลงชาวอเมริกัน ลานา เดล เรย์ เธอเขียนเพลงนี้ร่วมกับโปรดิวเซอร์ ริก โนเวลส์ ในปี 2012 สำหรับอัลบั้มที่สามของเธอ *[[อัลตราไวโอเลนซ์ (อัลบั้ม)|อัลตราไวโอเลนซ์]]* (2014) และถูกเรียบเรียงใหม่ในอัลบั้ม *[[ฮันนีมูน (อัลบั้ม)|ฮันนีมูน]]* (2015) และ *[[ลัสต์ฟอร์ไลฟ์ (อัลบั้ม)|ลัสต์ฟอร์ไลฟ์]]* (2017) แต่สุดท้ายเพลงนี้ก็ไม่ได้บรรจุอยู่ในอัลบั้มทั้งสาม หลังจากรั่วไหลทางออนไลน์และกลายเป็นไวรัลบน ติ๊กต็อก "เซย์เยสทูเฮฟเวน" จึงถูกปล่อยเป็นซิงเกิลโดยไม่มีการแจ้งล่วงหน้าในวันที่ 19 พฤษภาคม 2023

"เซย์เยสทูเฮฟเวน" เป็น เพลงบัลลาดที่มีจังหวะ และ อารมณ์เศร้า เกี่ยวกับความพยายามของเดล เรย์ที่จะหนีไปกับคนรักของเธอ เพลงนี้ขึ้นถึงอันดับ 54 บน ''บิลบอร์ดฮอต 100'' ของสหรัฐอเมริกา และได้รับการรับรองระดับทองจาก สมาคมอุตสาหกรรมแผ่นเสียงแห่งอเมริกา (RIAA) ขึ้นถึงอันดับ 18 บน *[[บิลบอร์ดโกลบอล 200]]*เข้าสู่ 10 อันดับแรกรวมถึงได้รับการรับรองในชาร์ตหลายประเทศ

## ภูมิหลัง
*[[อัลตราไวโอเลนซ์ (อัลบั้ม)|อัลตราไวโอเลนซ์]]* อัลบั้มที่สาม ของ ลานา เดล เรย์ ออกจำหน่ายในปี 2014  มีผู้ร่วมงานหลายคน รวมถึง ริก โนเวลส์ ซึ่งเคยทำงานกับเธอในเพลง " ซัมเมอร์ไทม์แซดเนส " (2012) และ " ดาร์กพาราไดซ์ " (2013) เขาร่วมเขียนเพลง " เวสต์โคสต์ " และ " เชดส์ออฟคูล "   หลังจากออกวางจำหน่าย อัลบั้มก็ขึ้นถึงอันดับ 1 บน ''บิลบอร์ด 200'' ของสหรัฐอเมริกา และกลายเป็นอัลบั้มแรกของเดล เรย์ที่ขึ้นถึงอันดับ 1 ของชาร์ต 

เดล เรย์ เขียนเพลง "เซย์เยสทูเฮฟเวน" ร่วมกับโนเวลส์ ในปี 2012  และบันทึกเสียงในเดือนพฤศจิกายน 2013  ในช่วงของการจัดทำอัลบั้ม *อัลตราไวโอเลนซ์* แต่ไม่ได้ถูกเลือกให้อยู่ในรายชื่อเพลงสุดท้าย  เพลงนี้เริ่มแพร่หลายประมาณปี 2016  ในเดือนตุลาคม 2020 "เซย์เยสทูเฮฟเวน" หรือที่รู้จักในชื่อ "เยสทูเฮฟเวน"  รั่วไหลออกสู่อินเทอร์เน็ตและแพร่กระจายอย่างรวดเร็วในอีกสองปีถัดมา  โดยเฉพาะอย่างยิ่งในปี 2022 ในแอพลิเคชัน ติ๊กต็อก  ในเดือนมีนาคม 2023 เพลงนี้ถูกอ้างลิขสิทธิ์โดย ยูเอ็มจี และ พอลีดอร์ ทำให้เกิดการคาดเดาว่าจะมีการปล่อยเพลงอย่างเป็นทางการในเร็วๆ นี้  พอลีดอร์ และ อินเตอร์สโคป ปล่อยเพลงนี้ในรูปแบบ ซิงเกิล แบบเซอร์ไพรส์เมื่อวันที่ 19 พฤษภาคม 2023 พร้อมเวอร์ชันเร่งความเร็วเป็น บีไซด์    อินเตอร์สโคปส่งเพลงนี้ไปยังสถานีวิทยุทางเลือกสำหรับผู้ใหญ่ ในสหรัฐอเมริกาเมื่อวันที่ 5 มิถุนายน 2023  ตามด้วย สถานีวิทยุทางเลือก ในวันที่ 6 มิถุนายน 

## องค์ประกอบ
“เซย์เยสทูเฮฟเวน” มีความยาว 3 นาที 29 วินาที  โดยโนเวลส์เป็นผู้เรียบเรียงเพลง เล่นกีตาร์ไฟฟ้าและ แฮมมอนด์ออร์แกน นักดนตรีอื่นๆ ได้แก่ แพทริก วอร์เรน (กีตาร์, มาริมบา, เครื่องสาย), ทิม เพียรซ์ (กีตาร์ไฟฟ้า) และ ไบรอัน กริฟฟิน (เพอร์คัชชัน) ดีน รี้ด และ รอย อิงลิช จัดทำ โปรแกรมกลอง โดยมี คีเอรอน เมนซีส์, จอห์น คริสโตเฟอร์ ฟีย์, เทรเวอร์ ยาซูดะ และ ร็อกซี เป็นวิศวกร เพลงนี้ถูกมิกซ์โดย รี้ด และมาสเตอร์โดย รัวอิรี โอ ฟลาเฮอร์ตี  

"เซย์เยสทูเฮฟเวน" เป็นเพลงแนว แอมเบียนต์  และ ดาวน์บีตบัลลาด   เกี่ยวกับผู้บรรยายที่สนับสนุนให้คนรักของเธอหนีไปกับเธอ  มีการเรียบเรียงเพลงแบบอะคูสติก  ประกอบด้วยกลองเบา  แทมโบรีน  และอาร์เปจจิโอกีตาร์    เสียงร้องของเดล เรย์ตลอดทั้งเพลงนั้นผ่อนคลายแต่คมชัดตามคำกล่าวของเท็ด เดวิส นักวิจารณ์จากนิตยสารอเมริกันซองไรต์เตอร์  เนื้อเพลงแสดงถึงภาพและลีลาโรแมนติกที่เคยใช้ในเพลงอื่นๆ ของเดล เรย์มาก่อน เช่นการกล่าวถึง ชุดสีแดง สวรรค์ และการเต้นรำ  โจ วีโต จาก สำนักพิมพ์ *คอนซีเควนซ์*  และ โจนาธาน โคเฮน จากนิตยสาร *สปิน* ให้ความเห็นว่า "เซย์เยสทูเฮฟเวน" แตกต่างจากเพลงเวอร์ชันที่รั่วไหลออกมาก่อนหน้า แต่ยังคงรักษาโทนโดยรวมเอาไว้ได้ 

"เซย์เยสทูเฮฟเวน" เปิดด้วยเสียงกีตาร์อะคูสติกอันนุ่มนวลและคอร์ดไฟฟ้า พร้อมด้วยเดล เรย์แสดงการยอมจำนนต่อคนรักของเธอ: ("If you dance, I'll dance / And if you don't, I'll dance anyway / Give peace a chance / let the fear you have fall away") ในท่อนคอรัสเดล เรย์ร้องด้วยน้ำเสียงที่แผ่วเบาลง ขณะที่เธอบรรยายถึงคำวิงวอนถึงคนรักของเธอ: ("I've got my eye on you / Say yes to heaven / Say yes to me") และเมื่อใกล้จะจบเพลง ความปรารถนาปรากฏออกมาอย่างแน่วแน่มากกว่าความสิ้นหวังต่อคนรักของเธอ: ("If you dance, I'll dance / I'll put my red dress on, get it on")

## การตอบรับ
"เซย์เยสทูเฮฟเวน" ได้รับการยกย่องทั้งเนื้อเพลงและการผลิต พวกเขาบรรยายว่ามันเป็น "ความฝัน"    "สวรรค์"  และ "เศร้าโศก"  เดวิสชื่นชมเสียงร้องที่ "สนุกสนาน" ของเดล เรย์ และการแต่งเพลงของเธอที่สามารถถ่ายทอดความรู้สึก "อดทน ไร้กาลเวลา และมีความปรารถนาที่บกพร่อง" ไว้ในบทเพลงได้อจ่างยอดเยี่ยม   วีโตชื่นชม "ความคลุมเครือทางกวีอันเป็นเอกลักษณ์" ของเดล เรย์  โซเฟีย จูน จากนิตยสารไนลอนเรียกเพลงนี้ว่า "เพลงที่กระแทกใจอย่างเรียบง่ายเกี่ยวกับการยอมจำนนและความปรารถนา"  และเซดี เบลล์ จาก *Alternative Press* เรียกเพลงนี้ว่า "เพลงบัลลาดที่แสนหวานและอกหัก" 

ในชาร์ตซิงเกิล "เซย์เยสทูเฮฟเวน" เปิดตัวทั้งใน ''บิลบอร์ดฮอต 100'' และ ฮอตร็อกแอนด์ออลเทอร์เนทีฟซองส์ ของสหรัฐอเมริกา โดยขึ้นถึงอันดับ 54 และอันดับ 4 ตามลำดับ   ได้รับการรับรองระดับทองจาก สมาคมอุตสาหกรรมแผ่นเสียงแห่งอเมริกา (RIAA) ซึ่งหมายถึงจำนวนหน่วยเทียบเท่า 500,000 หน่วยตามยอดขายและยอดสตรีมมิ่ง เพลงนี้เป็นซิงเกิลที่ประสบความสำเร็จที่สุดของเธอบน ชาร์ตซิงเกิลของสหราชอาณาจักร ในรอบหลายปี  โดยขึ้นถึงอันดับที่ 9 และถือเป็นเพลงที่ติดสิบอันดับแรกเป็นเพลงที่ 6 ของเดล เรย์นอกจากนี้ยังเป็นครั้งแรกของเธอในฐานะศิลปินเดี่ยวตั้งแต่เพลง "บอร์นทูดาย" (2011)   ได้รับการรับรองระดับทองจาก องค์กรตัวแทนอุตสาหกรรมสิ่งบันทึกเสียงบริติช (BPI) เนื่องจากมียอดขายมากกว่า 400,000 หน่วย  ในประเทศอื่นๆ "เซย์เยสทูเฮฟเวน" ขึ้นถึงอันดับสูงสุดภายในสิบอันดับแรกของชาร์ตในไอร์แลนด์ (8)  โปแลนด์ (9)  และนิวซีแลนด์ (10)  เพลงนี้ขึ้นถึงอันดับ 18 บน''บิลบอร์ดโกลบอล 200'' นอกจากนี้ยังได้รับการรับรองระดับดับเบิลแพลทินัมจากโปแลนด์  และระดับทองจากกรีซ 

## รายการเพลง
**ดิจิทัลดาวน์โหลดและการสตรีม** 

# “Say Yes to Heaven” – 3:29
# “Say Yes to Heaven” (sped up) – 2:37

**ไวนิลขนาด 7 นิ้ว**

; ด้าน A

# “Say Yes to Heaven” – 3:29

; ด้าน B

# " Black Beauty " – 5:14

## บุคลากร
เครดิตได้รับดัดแปลงมาจากไทดัล : 
 

* ลานา เดล เรย์– ประพันธ์, ขับร้อง
* ริก โนเวลส์ – ประพันธ์, ผลิต, กีตาร์ไฟฟ้า, แฮมมอนด์ออร์แกน
* แพทริก วอร์เรน – กีตาร์, มาริมบา, เครื่องสาย
* ดีน รี้ด – โปรแกรมกลอง, มิกซ์
* คีเอรอน เมนซีส์ – วิศวกร
* จอห์น คริสโตเฟอร์ ฟีย์ – วิศวกร
* เทรเวอร์ ยาซูดะ – วิศวกร
* ร็อกซี – วิศวกร
* ทิม เพียรซ์ – กีตาร์ไฟฟ้า
* ไบรอัน กริฟฟิน – เพอร์คัชชัน
* รอย อิงลิช – โปรแกรมกลอง
* รัวอิรี โอ ฟลาเฮอร์ตี – มาสเตอร์

## ชาร์ต
 

## การรับรอง

## ประวัติการวางจำหน่าย

## อ้างอิง

หมวดหมู่:เพลงของลานา เดล เรย์
หมวดหมู่:ซิงเกิลในสังกัดอินเตอร์สโคปเรเคิดส์
หมวดหมู่:ซิงเกิลในปี พ.ศ. 2566
หมวดหมู่:เพลงในปี พ.ศ. 2556
หมวดหมู่:CS1 แหล่งที่มาภาษาสเปน (es)
หมวดหมู่:CS1 แหล่งที่มาภาษาอิตาลี (it)
หมวดหมู่:CS1 แหล่งที่มาภาษาฝรั่งเศส (fr)
หมวดหมู่:CS1 แหล่งที่มาภาษาโปรตุเกส (pt)
หมวดหมู่:CS1 แหล่งที่มาภาษากรีก (el)
หมวดหมู่:CS1 แหล่งที่มาภาษาโปแลนด์ (pl)
หมวดหมู่:หน้าที่ใช้ Certification Table Entry ที่มีเชิงอรรถสตรีมมิงเท่านั้น
หมวดหมู่:หน้าที่ใช้ Certification Table Entry ที่มีเชิงอรรถสตรีมมิง
หมวดหมู่:หน้าที่ใช้ Certification Table Entry ที่มีตัวเลขสตรีมมิงเท่านั้น
หมวดหมู่:Certification Table Entry usages for Greece
หมวดหมู่:หน้าที่ใช้ Certification Table Entry ที่มีตัวเลขสตรีมมิง
หมวดหมู่:Certification Table Entry usages for United Kingdom
หมวดหมู่:Certification Table Entry usages for Spain
หมวดหมู่:Certification Table Entry usages for Poland
หมวดหมู่:Certification Table Entry usages for New Zealand
หมวดหมู่:Certification Table Entry usages for Italy
หมวดหมู่:Certification Table Entry usages for France
หมวดหมู่:Certification Table Entry usages for Canada
หมวดหมู่:Certification Table Entry usages for Brazil
หมวดหมู่:Certification Table Entry usages for Belgium
หมวดหมู่:Certification Table Entry usages for Australia
หมวดหมู่:Singlechart called without song
หมวดหมู่:Singlechart usages for Billboardrockairplay
หมวดหมู่:Singlechart making named ref
หมวดหมู่:Singlechart usages for Billboardrocksongs
หมวดหมู่:Singlechart usages for Billboardhot100
หมวดหมู่:Singlechart called without artist
หมวดหมู่:Singlechart usages for UK
หมวดหมู่:Singlechart usages for Switzerland
หมวดหมู่:Singlechart usages for Sweden
หมวดหมู่:Singlechart usages for Portugal
หมวดหมู่:Singlechart usages for Norway
หมวดหมู่:Singlechart usages for New Zealand
หมวดหมู่:Singlechart usages for Dutch100
หมวดหมู่:Singlechart usages for Ireland4
หมวดหมู่:Singlechart usages for Hungarystream
หมวดหมู่:Singlechart usages for Hungarysingle
หมวดหมู่:Singlechart usages for Billboardglobal200
หมวดหมู่:Singlechart usages for Germany
หมวดหมู่:Singlechart usages for France
หมวดหมู่:Singlechart usages for Canada
หมวดหมู่:Singlechart usages for Austria
หมวดหมู่:Singlechart usages for Australia